Hjalmar Johansson

Hjalmar Johansson (1874 m. sausio 20 d. – 1957 m. rugsėjo 30 d.) – Švedijos šuolininkas į vandenį ir plaukikas, olimpinis čempionas. 

 Biografija 
1897 m. Johansson pirmą kartą tapo Švedijos nacionaliniu čempionu šuolių į vandenį varžybose.

Londone vykusiose ketvirtose moderniose 1908 m. vasaros olimpinėse žaidynėse švedas dalyvavo plaukimo ir šuolių į vandenį varžybose. 200 m plaukimo krūtine atrankoje Johansson eliminuotas pirmame etape. Vyrų šuolių į vandenį varžybose nuo 10 m platformos švedas laimėjo atrankos etapą, pusfinalį ir finalines varžybas bei pelnė pirmąjį Švedijos aukso medalį šuolių į vandenį varžybose.

1912 m. vasaros olimpinėse žaidynėse švedas dalyvavo dvejose šuolių į vandenį rungtyse. Vyrų šuoliuose nuo 10 m platformos rungtyje užimta 4-a vieta. Pirmą kartą vykusiose ekstremalių šuolių varžybose švedas pelnė sidabrą.

 Nuorodos 
 TOK svetainėje

Kategorija:Švedijos olimpiečiai
Kategorija:Švedijos šuolininkai į vandenį
Kategorija:Švedijos plaukikai